આ સાંભળતા જસ્ટિસ મિસરા અત્યંત ગુસ્સે થઇ ગયા હતા અને તેમણે જણાવ્યું હતું કે તેમના કે અન્ય કોઈના વિરુદ્ધ આ મામલે FIR નોંધવામાં આવી નથી. ત્યારબાદ તેમણે ભૂષણ પર કોર્ટની અવમાનનાનો મામલો બનતો હોવાનું જણાવ્યું હતું. આ સમયે સુપ્રીમ કોર્ટ બાર એસોસિએશનના સભ્યો પણ કોર્ટમાં હાજર હતા અને તેમણે ચીફ જસ્ટિસને સમર્થન આપ્યું હતું અને ભૂષણ અને જાયસ્વાલ એમ બંને વિરુદ્ધ કોર્ટની અવમાનનાનો કેસ ચલાવવાની વિનંતી કરી હતી.